मुंबई। आमिर खान और अमिताभ बच्चन स्टारर मूवी 'ठग्स ऑफ हिंदोस्तां' को लेकर जहां दर्शकों का गुस्सा निकल रहा है, वहीं क्रिटिक्स ने भी फिल्म को नेगेटिव रिव्यू दिए हैं। हालांकि फिल्म की मेकर्स की मुसीबतें यहीं खत्म नहीं होतीं। रिपोर्ट्स के मुताबिक, रिलीज के महज कुछ घंटों बाद ही 'ठग्स ऑफ हिंदोस्तां' तमिल रॉकर्स वेबसाइट पर लीक हो गई है। तमिल रॉकर्स वेबसाइट फिल्मों के पायरेटेड वर्जन के लिए ही जानी जाती है। वैसे यह पहली बार नहीं हुआ जब फिल्म रिलीज के बाद ही लीक हो गई है। इससे पहले शाहिद कपूर की 'उड़ता पंजाब', सलमान की 'रेस 3' और नवाजुद्दीन की 'मांझी : द माउंटेन मैनी' भी लीक हो चुकी हैं, जिनकी वजह से फिल्म मेकर्स को बड़ा नुकसान हुआ है। रिलीज के साथ ही फिल्म ने बनाए 4 नए रिकॉर्ड...